Tentera Udara Bebas Libya

Tentera Udara Bebas Libya (, (FLAF) adalah Pasukan Tentera Udara yang bernaung dibawah Majlis Peralihan Nasional (National Transitional Council),merangkumi sebilangan juruterbang Tentera Udara Libya dibawah pimpinan Muammar al-Gaddafi yang telah berpaling tadah dan menyatakan sokongan kepada gerakan Anti-Gaddafi.

Pada 13 Mac 2011,Ali Atiyya,Seorang Kolonel Tentera Udara Libya yang berpangkalan di Mitiga,berdekatan Tripoli mengisytiharkan beliau telah berpaling tadah dan menyatakan sokongan kepada Gerakan Anti-Gaddafi.Ini merupakan sumber maklumat terawal mengenai kewujudan kakitangan Tentera Udara dalam Gerakan Anti-Gaddafi.

Pada 16 Mac,2 buah pesawat pejuang dikatakan mendarat di Lapangan Terbang Benghazi,dan kemudiannya menyertai pihak penentang.

Operasi

Tentera Udara Bebas Libya dilaporkan telah melancarkan serangan keatas tiga kapal tangki,dimana 2 telah tenggelam dan sebuah mengalami kerosakan,dan juga melancarkan serangan keatas konvoi tentera yang bergerak dari Sirte ke Ajdabiya dengan tiga helikopter.

Pada 19 Mac,sebuah pesawat Mikoyan-Gurevich MiG-23 milik mereka telah ditembak jatuh di Benghazi.Pada mulanya media mengatakan bahawa pesawat tersebut adalah milik Tentera Udara Libya pimpinan Gaddafi,tetapi kemudian Pihak Majlis Peralihan Nasional mengumumkan bahawa pesawat tersebut adalah milik mereka,yang telah ditembak oleh tentera yang setia kepada Gaddafi.Namun Pihak Gaddafi menuduh pihak penentang kerana melanggar Zon Larangan Terbang.BBC World melaporkan bahawa pesawat tersebut ditembak secara tidak sengaja oleh pertahanan udara mereka sendiri,dan juruterbang tersebut terbunuh dengan serta merta apabila beliau keluar terlalu lambat dari pesawat tersebut.

Pada 9 April,dua helikopter Mi-24 milik FLAF telah dikesan sedang melakukan penerbangan di Ajdabiya,dan telah melanggar Zon Larangan Terbang Pertubuhan Bangsa-Bangsa Bersatu.Kedua-dua helikopter tersebut akhirnya ditembak jatuh oleh Tentera Kerajaan.Dan pada hari yang sama,Pihak Bersekutu telah memintas sebuah pesawat MiG-23,juga dimiliki oleh FLAF dan kemudiannya diiring pulang ke Pangkalan mereka.

Pesawat

Rujukan

Nota: Kesemua rujukan adalah dalam Bahasa Inggeris.

Tentera Libya
Pemberontakan Libya 2011